મુખોટા અને ટીશર્ટ ઉપરાંત ભાજપે આ ગોવિંદાઓને વિમા પોલીસીઓ પણ વહેંચી. ભાજપના એક પદાધિકારીએ જણાવ્યું કે, દહી હાંડી મંડળોના અંદાજે 30 હજાર સભ્યોનો 1.5 લાખ રૂપિયા પ્રતિવ્યક્તિના કવરવાળી વીમા પોલીસી આપવામાં આવી છે. નોંધનીય છે કે, જન્માષ્ટમી હિન્દુઓના લોકપ્રિય તહેવારોમાનો એક છે. દર વર્ષે મહારાષ્ટ્ર સહિત દેશના અનેક ભાગોમાં લાખોની સંખ્યામાં ગોવિંદા દહી હાંડી કાર્યક્રમોમાં ભાગ લે છે, જ્યાં મટકી ફોડ કરી ભગવાન કૃષ્ણને યાદ કરવામાં આવે છે.